Անջեյ Ժուլավսկի

Անջեյ Ժուլավսկի (լեհ.՝ Andrzej Żuławski, նոյեմբերի 22, 1940(1940-11-22)[…], Լվով, Ուկրաինական ԽՍՀ, ԽՍՀՄ - փետրվարի 17, 2016(2016-02-17)[…], Վարշավա, Լեհաստան), լեհ կինոռեժիսոր և սցենարիստ, գրող։


== Կենսագրություն ==
Ծնվել է Լվովում, գրող և բանաստեղծ Միրոսլավ Ժուլավսկու ընտանիքում։ Ֆանտաստ գրող Եժի Ժուլավսկու ազգականն է։ Ժուլավսկիների ընտանիքը 1945 թվականին տեղափոխվել է Ֆրանսիա, 4 տարի անց՝ Չեխոսլավակիա, իսկ 1952 թվականին վերադարձել է Լեհաստան։ Անջեյ Ժուլավսկին ավարտել է Կինեմատոգրաֆիայի բարձրագույն ինստիտուտի ռեժիսորական բաժինը։ Ժուլավսկու ստեղծագործական դեբյուտը տեղի է ունեցել Լեհաստանում, ուր նա վերադարձավ Երկրորդ համաշխարհային պատերազմից հետո։


=== Ստեղծագործություն ===
«Սամսոն» (1961) ֆիլմի նկարահանման ժամանակ եղել է Անջեյ Վայդայի օգնականը, իսկ «Քսանամյաների սերը» (1962) և «Մոխիր» (1965) ֆիլմերի նկարահանման ժամանակ՝ երկրորդ ռեժիսորը։ 1967 թվականին ստեղծել է հեռուստատեսային միջին մետրաժային «Պավոնչելո» (ըստ Ստեֆան Ժերոմսկու) և «Հաղթանակած սիրո երգը» (ըստ Իվան Տուրգենևի)։
Նրա «Գիշերվա երրորդ մասը» (1971) ֆիլմը դարձել է լեհական նոր կինոյի մանիֆեստ, արժանացել Անժեյ Մունկի մրցանակի։ Հաջորդ ֆիլմը՝ «Դևը», արգելվել է լեհական գրաքննության կողմից Մոսկվայից ստացված հրամանով (ԽՍՀՄ մշակույթի նախարար Ֆուրցևա) և չի ցուցադրվել 18 տարի։
«Դևը» ֆիլմի արգելումից հետո ռեժիսորն ստացել է Ֆրանսիայում ֆիլմ նկարահանելու առաջարկ։ «Կարևորը սիրելն է» ֆիլմը, որում նկարահանվել են Ռոմի Շնայդերը և Կլաուս Կինսկին, նրան բերել է համաշխարհային ճանաչում 1975 թվականին։
Լեհաստան վերադառնալուց հետո Ժուլավսկին սկսում է աշխատել «Արծաթե մոլորակի վրա» ֆիլմի վրա, սակայն 1977 թվականին Լեհաստանի մշակույթի նախարարի տեղակալ Յանուշ Վիլհելմիի հրամանով նկարահանումները դադարեցվում են, իսկ դեկորացիներն ու հագուստները՝ ոչնչացվում։ Ժուլավսկին ստիպված է լինում լքել Լեհաստանը քրեական հետապնդման սպառնալիքի ներքո։ Ֆիլմը նկարահանվել է ընդամենը 80 %-ով, եղած նյութը մոնտաժել և թողարկել հնարավոր է եղել միայն 1989 թվականին երկրում տեղի ունեցած քաղաքական փոփոխություններից հետո։
Հետագայում նա նկարահանել է «Հմայվածը» (դերերից մեկը կատարել է Իզաբել Աջանին, Տրիեստի ֆանտաստիկ ֆիմերի փառատոնում արժանացել է «Ոսկե աստերոիդ» մրցանակի), «Հասարակական կին», (Վալերի Կապրիսկի, Մոնրեալի կինոփառատոնի ժյուրիի հատուկ մրցանակ), «Խենթ սեր» (Դոստոևսկու «Ապուշը» վեպի հիման վրա), «Իմ գիշերներն ավելի գեղեցիկ են, քան ձեր ցերեկները» «Հավատարմություն» (Մադամ դե Լաֆայետի «Կլևեսի արքայադուստրը» վեպի հիման վրա)։
Ժուլավսկին ամուսնացել է Սոֆի Մարսոյի հետ, որը նրանից փոքր է 26 տարով։ Նրանք ունեցել են մեկ որդի։ 2001 թվականին զույգը բաժանվել է։
Լեհաստանում ռեժիսորը նկարահանել է «Շամանուհի» (1996) ֆիլմը Մանուելա Գրետկովսկայայի սցենարով։
«Տիեզերք» կինոնկարը, որ դարձել է ռեժիսորի վերջին ֆիլմը, թողարկվել է 2015 թվականին։ Լոկառնոյի 68-րդ կինոփառատոնում նա արժանացել է մրցանակի լավագույն ռեժիսոր անվանակարգում։
Անջեյ Ժուլավսկին մահացել է երկարատև հիվանդությունից հետո՝ 2016 թվականի փետրվարի 17-ին։


== Ճանաչումը ==

Լեհաստանի Վերածննդի շքանշանի կոմանդոր աստղով (2001),
Պատվո լեգեոնի շքանշանի ասպետ (2002)։


== Ֆիլմագրություն ==
1971 – Գիշերվա երրորդ մասը / Trzecia część nocy
1972 – Դևը / Diabeł
1975 – Կարևորը սիրելն է / L’important c’est d’aimer
1981 – Հմայվածը / Possession 
1984 – Հասարակական կին / La femme publique
1985 – Խենթ սեր / L’amour braque
1987 – Արծաթե մոլորակի վրա /Na srebrnym globie
1989 – Իմ գիշերներն ավելի գեղեցիկ են, քան ձեր ցերեկները / Mes nuits sont plus belles que vos jours
1989 – Բորիս Գոգունով / Boris Godounov
1991 – Երկնագույն նոտա / La note bleue 
1996 – Շամանուհի / Szamanka
2000 – Հավատարմություն / La fidélité
2015 – Տիեզերք / Cosmos


== Ծանոթագրություններ ==


== Գրականություն ==
Sergio Naitza, Katarzyna Merta Opętanie. Ekstremalne kino i pisarstwo Andrzeja Żuławskiego.. — М.: Warszawa, 2004. — 156 p. — ISBN 83-7163-512-5Дмитрий Волчек։ «Интервью Анджея Жулавского для Радио Свобода» (ռուսերեն)։ Վերցված է 2015-04-14 
Елисеева Т. Н. Жулавский Анджей // Режиссёры польского кино. Биофильмографический справочник. — М.: Материк, 2007. — С. 30. — 128 с. — 500 экз. — ISBN 978-5-85646-185-4Дмитрий Волчек (2016-02-17)։ ««Ростропович сказал, что я оскорбил русских». Умер один из самых оригинальных польских кинорежиссеров — Анджей Жулавский.» (ռուսերեն)։ Վերցված է 2016-02-18 
Adrian Szczypiński (2006)։ «Na srebrnym globie. Epilog.» (լեհերեն)։ Արխիվացված է օրիգինալից 2016-01-05-ին։ Վերցված է 2015-04-10 
Michael Atkinson Blunt Force Trauma // Exile Cinema: Filmmakers at Work beyond Hollywood. — SUNY Press, 2008. — P. 83. — 227 p. — ISBN 0791478610, 9780791478615«СМИ: скончался известный польский режиссёр Анджей Жулавский.»։ ТАСС։ 2016-02-17։ Վերցված է 2016-02-17 
«Andrzej Żuławski nie żyje. Reżyser miał 75 lat.» (լեհերեն)։ Wiadomości։ 2016-02-17։ Արխիվացված է օրիգինալից 2016-04-26-ին։ Վերցված է 2016-02-17 
«Analysis: The Greatest Films of All Time 2012 — list by Andrzej Żuławski» (անգլերեն)։ Վերցված է 2016-02-18 
Jérôme d’Estais Andrzej Zulawski, sur le fil. — Editions LettMotif, 2015. — 190 p. — ISBN 978-2367161440


== Արտաքին հղումներ ==
Անջեյ Ժուլավսկու էջը www.film.org.pl կայքում(լեհ.)
Обзор фильмов Жулавского от Дж. Хобермана